CELEX: 
Language: fi
Date: 2021-09-30 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 2019/818 täydentämisestä raportoinnin ja tilastoinnin keskustietoarkiston toimintaa koskevilla yksityiskohtaisilla säännöillä

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Euroopan parlamentti ja neuvosto antoivat toukokuussa 2019 asetuksen (EU) 2019/818 kehyksen vahvistamisesta poliisiyhteistyötä ja oikeudellista yhteistyötä sekä turvapaikka- ja muuttoliikeasioita koskevien EU:n tietojärjestelmien yhteentoimivuudelle
                  1
               . 
            
            
               Asetuksessa edellytetään, että komissio antaa delegoidun säädöksen, jossa vahvistetaan raportoinnin ja tilastoinnin keskustietoarkiston toimintaa koskevat säännöt, mukaan lukien henkilötietojen käsittelyä koskevat erityiset suojatoimet ja turvallisuussäännöt.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Jäsenvaltioita pyydettiin nimeämään asiantuntijoita rajaturvallisuuden ja sisäisen turvallisuuden tietojärjestelmiä käsittelevän asiantuntijaryhmän yhteentoimivuutta käsittelevään alaryhmään asetuksen (EU) 2019/818 69 artiklan 4 kohdan ja paremmasta lainsäädännöstä 13. huhtikuuta 2016 tehdyssä toimielinten välisessä sopimuksessa vahvistettujen periaatteiden mukaisesti.
            
            
               Tämä delegoitu asetus laadittiin asiantuntijaryhmän palautteen perusteella. Asiantuntijaryhmää kuultiin 4. marraskuuta 2019 ja 13. toukokuuta 2020 välisenä aikana, minkä jälkeen sekä asiantuntijat että komissio katsoivat tekstin olevan lopullinen. Asiantuntijat saattoivat myös toimittaa komissiolle suullisia ja kirjallisia kommentteja koko tämän jakson ajan.
            
            
               Lisäksi vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava eurooppalainen virasto (eu-LISA) antoi komissiolle neuvoja ehdotetun toimenpiteen teknisistä vaatimuksista ja toteutettavuudesta.
            
            
               Ennen luonnoksen hyväksymistä kuultiin Euroopan tietosuojavaltuutettua, jotta voitiin varmistaa tietosuojasäännösten noudattaminen.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Asetuksen (EU) 2019/818 39 artiklan 1 kohdan mukaisesti olisi perustettava raportoinnin ja tilastoinnin keskustietoarkisto, jotta voidaan tarjota järjestelmiä koskevia tilastotietoja ja analyyttisia raportteja toimintapoliittisiin, operatiivisiin ja tietojen laatua koskeviin tarkoituksiin. Keskustietoarkiston olisi tuettava sormenjälkien vertailua varten kehitetyn Eurodac-järjestelmän, Schengenin tietojärjestelmän ja kolmansien maiden kansalaisia koskevan eurooppalaisen rikosrekisteritietojärjestelmän tavoitteita kyseisiä järjestelmiä koskevien säädösten mukaisesti. Asetuksen (EU) 2019/818 39 artiklan 3 kohdan mukaan keskustietoarkiston olisi sisällettävä ainoastaan taustajärjestelmistä saatuja anonymisoituja tietoja, jotta henkilöitä ei ole mahdollista tunnistaa. Pääsy tietoarkistoon olisi myönnettävä ainoastaan tiettyjä, taustajärjestelmiä koskevissa säädöksissä määriteltyjä käyttäjäprofiileja varten turvallisella ja valvotulla tavalla sekä ainoastaan raportointia ja tilastointia varten.
            
            
               Tämä asetus on suhteellisuusperiaatteen mukainen, koska se rajoittuu vain siihen, mikä on tarpeen anonymisoitujen tietojen käsittelyn helpottamiseksi raportointia ja tilastointia varten.
            
            
               KOMISSION DELEGOITU ASETUS (EU) …/…,
            
            
               annettu 30.9.2021,
            
            
               Euroopan parlamentin ja neuvoston asetuksen (EU) 2019/818 täydentämisestä raportoinnin ja tilastoinnin keskustietoarkiston toimintaa koskevilla yksityiskohtaisilla säännöillä
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon kehyksen vahvistamisesta EU:n tietojärjestelmien (poliisiyhteistyö ja oikeudellinen yhteistyö sekä turvapaikka- ja muuttoliikeasiat) yhteentoimivuudelle ja asetusten (EU) 2018/1726, (EU) 2018/1862 ja (EU) 2019/816 muuttamisesta 20 päivänä toukokuuta 2019 annetun Euroopan parlamentin ja neuvoston asetuksen (EU) 2019/818
                  2
                ja erityisesti sen 39 artiklan 5 kohdan,
            
            
               sekä katsoo seuraavaa:
            
         
         
            
               (1)Asetuksessa (EU) 2019/818 sekä Euroopan parlamentin ja neuvoston asetuksessa (EU) 2019/817
                  3
                vahvistetaan kehys, jolla varmistetaan rajoja, viisumipolitiikkaa, poliisiyhteistyötä ja oikeudellista yhteistyötä sekä turvapaikka- ja maahanmuuttoasioita koskevien EU:n tietojärjestelmien yhteentoimivuus.
            
            
               (2)Tämä kehys sisältää useita yhteentoimivuutta tukevia komponentteja ja välineitä, kuten raportoinnin ja tilastoinnin keskustietoarkiston, jäljempänä ’keskustietoarkisto’. Keskusarkistoon tallennetaan taustalla olevista EU:n tietojärjestelmistä, yhteisestä biometrisestä tunnistuspalvelusta, yhteisestä henkilöllisyystietovarannosta ja rinnakkaishenkilöllisyyksien tunnistimesta saatuja anonymisoituja tietoja, jotta järjestelmistä voidaan tuottaa tilastollisia raportteja toimintapoliittisiin, operatiivisiin ja tietojen laatua koskeviin tarkoituksiin.
            
            
               (3)Vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava eurooppalainen virasto, jäljempänä ’eu‑LISA’, vastaa keskustietoarkiston perustamisesta, toteuttamisesta ja ylläpidosta sekä sen operatiivisesta hallinnoinnista.
            
            
               (4)Jotta keskustietoarkisto voisi tuottaa järjestelmistä tilastotietoja, on tarpeen vahvistaa sen toimintaa koskevat yksityiskohtaiset säännöt, mukaan lukien henkilötietojen käsittelyä koskevat erityisvaatimukset sekä turvallisuussäännöt.
            
            
               (5)Jotta henkilöiden tunnistaminen keskustietoarkiston tilastotiedoista olisi mahdotonta, eu-LISAn olisi kehitettävä tietojen anonymisointiväline osana arkkitehtuuriaan. Anonymisointiprosessi olisi automatisoitava.
            
            
               (6)Valvottu ja suojattu pääsy olisi myönnettävä ainoastaan toimivaltaisten viranomaisten, unionin toimielinten ja virastojen valtuutetulle henkilöstölle, jotta se voi tutustua keskustietoarkistossa oleviin tietoihin ja tilastoihin. Tätä varten eu-LISAn olisi kehitettävä raportointiväline osana rakennettaan. eu-LISAn henkilöstöllä ei tulisi olla suoraa pääsyä EU:n tietojärjestelmiin tai yhteentoimivuuskomponentteihin tallennettuihin henkilötietoihin.
            
            
               (7)Jotta henkilöllisyystiedostojen ristiintarkistukset vastaavien EU:n tietojärjestelmien sisällä tai niiden välillä voidaan jäljittää asianmukaisia tilastollisia tarkoituksia varten, keskustietoarkistossa olisi oltava yksilöllinen viitenumero. Tätä numeroa ei tulisi voida käyttää tietojen hakemiseen henkilöllisyystiedostoista.
            
            
               (8)Keskustietoarkiston ylläpitoa koskeva tekninen ratkaisu olisi toteutettava eu-LISAn teknisessä toimipaikassa ja varayksikössä, jotta sen käytettävyys kaikkina aikoina voidaan varmistaa. 
            
            
               (9)Koska asetuksella (EU) 2019/818 kehitetään Schengenin säännöstöä, Tanska on ilmoittanut Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 4 artiklan mukaisesti saattavansa asetuksen (EU) 2019/818 osaksi kansallista lainsäädäntöään. Sen vuoksi tämä asetus sitoo sitä.
            
            
               (10)Tällä asetuksella kehitetään niitä Schengenin säännöstön määräyksiä, joihin Irlanti ei osallistu.
                  4
                Irlanti ei sen vuoksi osallistu tämän asetuksen hyväksymiseen, asetus ei sido Irlantia eikä sitä sovelleta Irlantiin.
            
            
               (11)Islannin ja Norjan osalta tällä asetuksella kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa näiden kahden valtion osallistumisesta Schengenin säännöstön
                  5
                täytäntöönpanoon, soveltamiseen ja kehittämiseen ja jotka kuuluvat neuvoston päätöksen 1999/437/EY
                  6
                1 artiklan A kohdassa tarkoitettuun alaan.
            
            
               (12)Sveitsin osalta tällä asetuksella kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön
                  7
                täytäntöönpanoon, soveltamiseen ja kehittämiseen ja jotka kuuluvat neuvoston päätöksen 1999/437/EY 1 artiklan A kohdassa, luettuna yhdessä neuvoston päätöksen 2008/146/EY
                  8
                3 artiklan kanssa, tarkoitettuun alaan.
            
            
               (13)Liechtensteinin osalta tällä asetuksella kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön
                  9
                täytäntöönpanoon, soveltamiseen ja kehittämiseen ja jotka kuuluvat neuvoston päätöksen 1999/437/EY 1 artiklan A kohdassa, luettuna yhdessä neuvoston päätöksen 2011/350/EU
                  10
                3 artiklan kanssa, tarkoitettuun alaan.
            
            
               (14)Kyproksen, Bulgarian ja Romanian sekä Kroatian osalta tämä asetus on vuoden 2003 liittymisasiakirjan 3 artiklan 1 kohdassa, vuoden 2005 liittymisasiakirjan 4 artiklan 1 kohdassa ja vuoden 2011 liittymisasiakirjan 4 artiklan 1 kohdassa tarkoitettu Schengenin säännöstöön perustuva tai muuten siihen liittyvä säädös.
            
            
               (15)Euroopan tietosuojavaltuutettua on kuultu Euroopan parlamentin ja neuvoston asetuksen (EU) 2018/1725
                  11
                42 artiklan 1 kohdan mukaisesti, ja hän on antanut lausunnon 17 päivänä kesäkuuta 2021,
            
            
               ON HYVÄKSYNYT TÄMÄN ASETUKSEN:
            
            
               1 artikla 
                  Määritelmät
            
            
               Tässä asetuksessa tarkoitetaan:
            
            
               (1)’tilastotiedoilla’ tietoja, jotka on anonymisoitu ja joita käytetään yksinomaan tilastokertomusten tuottamiseen Euroopan parlamentin ja neuvoston asetuksen (EU) 2017/2226
                  12
               , asetuksen (EU) 2018/1240
                  13
               , asetuksen (EU) 2018/1860
                  14
               , asetuksen (EU) 2018/1861
                  15
               , asetuksen (EU) 2018/1862
                  16
                ja asetuksen (EU) 2019/816
                  17
                mukaisesti;
            
            
               (2)’(tilasto)kertomuksilla’ organisoitua tilastotietojen keruuta, jonka keskustietoarkisto tuottaa automaattisesti ennalta vahvistettujen sääntöjen mukaisesti ja joka tallennetaan keskustietoarkistoon;
            
         
         
            
               (3)’räätälöidyillä raporteilla’ tilastokertomuksia, jotka on koostettu keskustietoarkistoon sisältyvien tilastotietojen perusteella käyttäjän tapauskohtaisesti määrittämien ja keskustietoarkistoon tallennettujen erityisten sääntöjen mukaisesti;
            
            
               (4)’kriittisillä henkilöllisyystiedoilla’ mitä tahansa seuraavista tiedoista tai niiden yhdistelmää, joista voidaan tunnistaa henkilöitä:
            
            
               (a)kenen tahansa sellaisen henkilön, jonka tietoja voidaan tallentaa mihin tahansa EU:n tietojärjestelmään, nimi, etunimi tai etunimet, sukunimi ja lisänimi;
            
            
               (b)matkustusasiakirjan numero;
            
            
               (c)osoite (kadun nimi, talon numero);
            
            
               (d)puhelinnumero, IP-osoite;
            
            
               (e)sähköpostiosoitteet;
            
            
               (f)biometriset tiedot.
            
            
               2 artikla 
                  Keskustietoarkistoon sisällytettävät tiedot
            
            
               1.Asetuksen (EU) 2019/818 39 artiklan 2 kohdassa tarkoitetut tiedot asetetaan saataville ja säilytetään keskustietoarkistossa tämän asetuksen mukaisesti.
            
            
               2.Keskustietoarkistoon sisällytetään tilastotietoja, mukaan lukien raportit järjestelmän käytöstä asetuksen (EU) 2019/818 62 artiklassa tarkoitettujen yhteentoimivuuskomponenttien toiminnan seuraamiseksi.
            
            
               3.Keskustietoarkistoon sisällytetään teknisiä raportteja, joilla varmistetaan, että eu‑LISA seuraa yhteentoimivuuskomponenttien kehittämistä ja toimintaa asetuksen (EU) 2019/818 74 artiklan 1 kohdan mukaisesti.
            
            
               4.Keskustietoarkistossa ylläpidetään yksilöllistä viitenumeroa, jonka avulla voidaan jäljittää henkilöllisyystiedostojen ristiintarkistukset vastaavien EU:n tietojärjestelmien sisällä tai niiden välillä tilastollisia tarkoituksia varten. Kyseistä viitenumeroa ei saa olla mahdollista käyttää taustalla olevien henkilöllisyystiedostojen hakemiseen.
            
            
               5.Asetuksen (EU) 2019/818 39 artiklan 2 kohdassa tarkoitettujen toimivaltaisten viranomaisten asianmukaisesti valtuutettu henkilöstö voi saada keskustietoarkiston avulla seuraavat tiedot:
            
            
               (a)asetuksen (EU) 2018/1862 74 artiklan mukaiset kertomukset, jotka sisältävät seuraavat tilastot Schengenin tietojärjestelmässä säilytettävistä tietueista:
            
            
               i)päivittäiset, kuukausittaiset ja vuosittaiset tilastot, joissa esitetään tietueiden määrä kuulutusluokittain, sekä jäsenvaltioittain eriteltyinä että kokonaismääränä mainitun asetuksen 74 artiklan 3 kohdan mukaisesti;
            
            
               ii)vuosittaiset kertomukset, joissa esitetään osumien määrä kuulutusluokittain, Schengenin tietojärjestelmään tehtyjen hakujen määrä ja niiden Schengenin tietojärjestelmän käyttökertojen määrä, joiden tarkoituksena oli kuulutuksen tekeminen, päivittäminen tai poistaminen, sekä jäsenvaltioittain eriteltyinä että kokonaismääränä mainitun asetuksen 74 artiklan 3 kohdan mukaisesti;
            
            
               iii)komission pyynnöstä mainitun asetuksen 74 artiklan 6 kohdan toisen alakohdan mukaiset erityiset tilastokertomukset Schengenin tietojärjestelmän toiminnasta ja käytöstä sekä lisätietojen vaihdosta joko säännöllisesti tai tapauskohtaisesti;
            
            
               iv)Euroopan raja- ja merivartioviraston pyynnöstä mainitun asetuksen 74 artiklan 6 kohdan kolmannen alakohdan mukaiset erityiset tilastokertomukset riskianalyysien ja haavoittuvuusarviointien tekemiseksi joko säännöllisesti tai tapauskohtaisesti;
            
            
               v)mainitun asetuksen 74 artiklan 2 kohdan mukaiset kertomukset ja tilastot teknistä ylläpitoa, raportointia, tietojen laatua koskevaa raportointia ja tilastointia varten;
            
         
         
            
               vi)mainitun asetuksen 15 artiklan 4 kohdan mukaiset tietojen laatua koskevat kertomukset;
            
            
               (b)asetuksen (EU) 2019/816 32 artiklan mukaiset kertomukset, jotka sisältävät seuraavat tilastot kolmansien maiden kansalaisia koskevassa eurooppalaisessa rikosrekisteritietojärjestelmässä (ECRIS-TCN) säilytettävistä tietueista:
            
            
               i)räätälöidyt raportit ja tilastot, jotka liittyvät rikosrekisteritietojen tallentamiseen, säilyttämiseen ja vaihtoon kolmansien maiden kansalaisia koskevan eurooppalaisen rikosrekisteritietojärjestelmän välityksellä;
            
            
               ii)mainitun asetuksen 32 artiklan 3 kohdan mukaiset kertomukset ja tilastot teknistä ylläpitoa, tietojen laatua koskevaa raportointia ja tilastointia varten.
            
            
               6.Edellä 2 kohdassa tarkoitetut tekniset raportit sisältävät tilastotietoja järjestelmän käytöstä, saatavuudesta, poikkeamista, suorituskyvystä, biometrisestä tarkkuudesta, tietojen laadusta sekä tarvittaessa vireillä olevista tapahtumista. 
            
            
               7.Käyttäjä voi saada räätälöityjä, keskustietoarkiston tuottamia toimintaraportteja suodattamalla tai ryhmittelemällä tietoja käyttäen raportointivälinettä, joka asetetaan saataville yhdessä keskustietoarkiston kanssa.
            
            
               8.Luettelo kertomuksista asetetaan saataville. Uusia kertomuksia tai olemassa olevien kertomusten muuttamista koskevissa pyynnöissä noudatetaan eu-LISAn muutoksenhallintapolitiikkaa.
            
            
               3 artikla 
                  Tietoarkisto ja raportointiväline
            
            
               1.Keskustietoarkistossa käytetään teknistä ratkaisua, johon taustalla olevista EU:n tietojärjestelmistä ja yhteentoimivuuskomponenteista saadut tiedot tallennetaan.
            
            
               2.Tekninen ratkaisu sisältää raportointivälineen, joka on konfiguroitu 2 artiklassa tarkoitettujen kertomusten ja räätälöityjen raporttien laatimista, ylläpitoa ja tuottamista varten. 
            
            
               3.Raportointiväline mahdollistaa käyttäjälle toimintaraporttien ja teknisten raporttien laatimisen ja hakemisen. 
            
            
               4.Raportointiväline mahdollistaa järjestelmistä tuotettavien tilastotietojen ja analyyttisten raporttien tarjoamisen toimintapoliittisiin, operatiivisiin ja tietojen laatua koskeviin tarkoituksiin, kun unionin oikeus sitä edellyttää.
            
            
               5.Kaikkia raportteja hallinnoidaan teknisessä ratkaisussa. Asianmukaiset turvallisuutta ja eheyttä koskevat toimenpiteet toteutetaan teknisessä ratkaisussa asetuksen (EU) 2019/818 42 artiklan 3 kohdassa säädetyn turvasuunnitelman vaatimusten täyttämiseksi.
            
            
               6.Tekninen ratkaisu toteutetaan eu-LISAn teknisessä toimipaikassa ja varayksikössä.
            
            
               4 artikla 
                  Tietojen haku
            
            
               Keskustietoarkisto saa EU:n tietojärjestelmistä ainoastaan kirjoitussuojatut kopiot asetuksen (EU) 2019/818 39 artiklan 2 kohdassa ja 62 artiklan 1, 2 ja 3 kohdassa tarkoitetuista tiedoista kyseisen asetuksen 39 ja 62 artiklassa tarkoitettujen tilastojen ja kertomusten laatimista varten. Tiedot haetaan säännöllisesti ja vähintään kerran vuorokaudessa yksisuuntaisella sisältöhaulla.
            
            
               5 artikla 
                  Tietojen anonymisointiväline
            
            
               1.Taustalla olevista EU:n tietojärjestelmistä ja yhteentoimivuuskomponenteista saadut tiedot anonymisoidaan käyttämällä tietojen anonymisointivälinettä. Keskustietoarkistoon tallennetaan ainoastaan anonymisoituja tietoja.
            
            
               2.Tietojen anonymisointiväline tunnistaa EU:n tietojärjestelmissä olevat kriittiset henkilöllisyystiedot ja anonymisoi ne automaattisen prosessin avulla ennen tilastotietojen tallentamista keskustietoarkistoon. Anonymisointiprosessi on peruuttamaton.
            
            
               6 artikla 
                  Pääsy
            
         
         
            
               1.Asianmukaisesti valtuutetulle henkilöstölle annetaan pääsy keskustietoarkistoon ja sitä hallinnoidaan asetuksen (EU) 2018/1862 74 artiklan ja asetuksen (EU) 2019/816 32 artiklan mukaisesti.
            
            
               2.Jäsenvaltioilla, komissiolla ja unionin virastoilla on pääsy keskustietoarkistoon unionin oikeudesta johtuvien pääsyoikeuksiensa mukaisesti suojatun verkkoyhteyden (TESTA) välityksellä. 
            
            
               3.Ainoastaan asetuksen (EU) 2019/818 39 artiklan 2 kohdan ja 62 artiklan 1–5 kohtien mukaiselle toimivaltaisten viranomaisten asianmukaisesti valtuutetulle henkilöstölle annetaan pääsy tämän asetuksen 3 artiklan 2 kohdassa tarkoitettuun välineeseen.
            
            
               4.Toimivaltaisten viranomaisten on käytettävä keskustietoarkistoa käyttäjäprofiilien avulla. eu-LISA pitää luetteloa käyttäjäprofiileista. Yhdellä viranomaisella voi olla useita profiileja pääsyoikeuksiensa mukaisesti.
            
            
               5.Pääsy keskustietoarkistoon kirjataan lokiin. Lokitietoihin kirjataan ainakin seuraavat tiedot:
            
            
               (a)aikaleima;
            
            
               (b)viranomainen;
            
            
               (c)raportin tyyppi. 
            
            
               6.Lokitiedot, joiden avulla voidaan tunnistaa käyttäjät, joilla on pääsy keskustietoarkistoon, säilytetään kansallisella tasolla, minkä lisäksi myös komissio, Euroopan raja- ja merivartiovirasto ja Europol säilyttävät niitä. eu-LISA säilyttää lokitiedot kaikista pääsyyn liittyvistä toimista. Lokitiedot säilytetään keskustietoarkistossa yhden vuoden ajan, minkä jälkeen ne poistetaan automaattisesti.
            
            
               7.Keskustietoarkiston mahdolliset ristiriitaiset roolit yksilöidään, ja pääsy myönnetään seuraavien periaatteiden mukaisesti:
            
            
               (a) tarpeellisuus; 
            
            
               (b) pienin mahdollinen etuoikeus;
            
            
               (c) tehtävien eriyttäminen.
            
            
               8.Asetuksen (EU) 2018/1862 15 artiklan 4 kohdan nojalla annettuihin tietojen laatua koskeviin raportteihin sisällytetään väline, jonka avulla jäsenvaltiot voivat antaa eu‑LISAlle palautetta havaittujen ongelmien korjaamisesta.
            
            
               7 artikla 
                  Tietojen käsittelijä
            
            
               Kun henkilötietoja anonymisoidaan 5 artiklan mukaisesti, eu-LISA on asetuksen (EU) 2018/1725 3 artiklan 12 alakohdassa tarkoitettu tietojen käsittelijä.
            
            
               8 artikla 
                  Muut tietosuojaan ja turvallisuuteen liittyvät näkökohdat
            
            
               1.Keskustietoarkistoon tallennettuihin tietoihin saa tutustua ainoastaan kertomusten ja tilastojen laatimista varten.
            
            
               2.eu-LISA toteuttaa tarvittavat turvallisuustoimenpiteet keskustietoarkistossa olevien tietojen eheyden varmistamiseksi. Mahdollisten tietoihin tehtyjen muutosten on oltava jäljitettävissä tarkastuksia varten.
            
            
               9 artikla 
                  Voimaantulo
            
         
         
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
            
            
               Tehty Brysselissä 30.9.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
               
            
         
         
            
                  
                     (1)
                  
                        Euroopan parlamentin ja neuvoston asetus (EU) 2019/818, annettu 20 päivänä toukokuuta 2019, kehyksen vahvistamisesta poliisiyhteistyötä ja oikeudellista yhteistyötä sekä turvapaikka- ja muuttoliikeasioita koskevien EU:n tietojärjestelmien yhteentoimivuudelle ja asetusten (EU) 2018/1726, (EU) 2018/1862 ja (EU) 2019/816 muuttamisesta (EUVL L 135, 22.5.2019, s. 85).
               
               
                  
                     (2)
                  
                        EUVL L 135, 22.5.2019, s. 85.
               
               
                  
                     (3)
                  
                        Euroopan parlamentin ja neuvoston asetus (EU) 2019/817, annettu 20 päivänä toukokuuta 2019, kehyksen vahvistamisesta ulkorajoja ja viisumipolitiikkaa koskevien EU:n tietojärjestelmien yhteentoimivuudelle ja Euroopan parlamentin ja neuvoston asetusten (EY) N:o 767/2008, (EU) 2016/399, (EU) 2017/2226, (EU) 2018/1240, (EU) 2018/1726 ja (EU) 2018/1861 sekä neuvoston päätösten 2004/512/EY ja 2008/633/YOS muuttamisesta (EUVL L 135, 22.5.2019, s. 27).
               
               
                  
                     (4)
                  
                        Tämä asetus ei kuulu Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyssä neuvoston päätöksessä 2002/192/EY (EYVL L 64, 7.3.2002, s. 20) säädettyjen toimenpiteiden soveltamisalaan.
               
               
                  
                     (5)
                  
                        EYVL L 176, 10.7.1999, s. 36.
               
               
                  
                     (6)
                  
                        Neuvoston päätös 1999/437/EY, tehty 17 päivänä toukokuuta 1999, tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä (EYVL L 176, 10.7.1999, s. 31).
               
               
                  
                     (7)
                  
                        EUVL L 53, 27.2.2008, s. 52.
               
               
                  
                     (8)
                  
                        Neuvoston päätös 2008/146/EY, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan yhteisön puolesta (EUVL L 53, 27.2.2008, s. 1).
               
               
                  
                     (9)
                  
                        EUVL L 160, 18.6.2011, s. 21.
               
               
                  
                     (10)
                  
                        Neuvoston päätös 2011/350/EU, annettu 7 päivänä maaliskuuta 2011, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, siltä osin kuin kyse on tarkastusten poistamisesta sisärajoilta ja henkilöiden liikkumisesta rajojen yli (EUVL L 160, 18.6.2011, s. 19).
               
               
                  
                     (11)
                  
                        Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).
               
               
                  
                     (12)
                  
                        Euroopan parlamentin ja neuvoston asetus (EU) 2017/2226, annettu 30 päivänä marraskuuta 2017, rajanylitystietojärjestelmän (EES) perustamisesta jäsenvaltioiden ulkorajat ylittävien kolmansien maiden kansalaisten maahantuloa, maastalähtöä ja pääsyn epäämistä koskevien tietojen rekisteröimiseksi ja edellytysten määrittämisestä pääsylle EES:n tietoihin lainvalvontatarkoituksissa sekä Schengenin sopimuksen soveltamisesta tehdyn yleissopimuksen ja asetusten (EY) N:o 767/2008 ja (EU) N:o 1077/2011 muuttamisesta (EUVL L 327, 9.12.2017, s. 20).
               
               
                  
                     (13)
                  
                        Euroopan parlamentin ja neuvoston asetus (EU) 2018/1240, annettu 12 päivänä syyskuuta 2018, Euroopan matkustustieto- ja -lupajärjestelmän (ETIAS) perustamisesta ja asetusten (EU) N:o 1077/2011, (EU) N:o 515/2014, (EU) 2016/399, (EU) 2016/1624 ja (EU) 2017/2226 muuttamisesta (EUVL L 236, 19.9.2018, s. 1).
               
               
                  
                     (14)
                  
                        Euroopan parlamentin ja neuvoston asetus (EU) 2018/1860, annettu 28 päivänä marraskuuta 2018, Schengenin tietojärjestelmän käytöstä laittomasti oleskelevien kolmansien maiden kansalaisten palauttamiseksi (EUVL L 312, 7.12.2018, s. 1).
               
               
                  
                     (15)
                  
                        Euroopan parlamentin ja neuvoston asetus (EU) 2018/1861, annettu 28 päivänä marraskuuta 2018, Schengenin tietojärjestelmän (SIS) perustamisesta, toiminnasta ja käytöstä rajatarkastuksissa, Schengenin sopimuksen soveltamisesta tehdyn yleissopimuksen muuttamisesta ja asetuksen (EY) N:o 1987/2006 muuttamisesta ja kumoamisesta (EUVL L 312, 7.12.2018, s. 14).
               
               
                  
                     (16)
                  
                        Euroopan parlamentin ja neuvoston asetus (EU) 2018/1862, annettu 28 päivänä marraskuuta 2018, Schengenin tietojärjestelmän (SIS) perustamisesta, toiminnasta ja käytöstä poliisiyhteistyössä ja rikosasioissa tehtävässä oikeudellisessa yhteistyössä, neuvoston päätöksen 2007/533/YOS muuttamisesta ja kumoamisesta sekä Euroopan parlamentin ja neuvoston asetuksen (EY) N:o 1986/2006 ja komission päätöksen 2010/261/EU kumoamisesta (EUVL L 312, 7.12.2018, s. 56).
               
               
                  
                     (17)
                  
                        Euroopan parlamentin ja neuvoston asetus (EU) 2019/816, annettu 17 päivänä huhtikuuta 2019, niiden jäsenvaltioiden tunnistamista koskevan keskitetyn järjestelmän perustamisesta, joilla on kolmansien maiden kansalaisten ja kansalaisuudettomien henkilöiden tuomioita koskevia tietoja (ECRIS-TCN), eurooppalaisen rikosrekisteritietojärjestelmän täydentämiseksi ja asetuksen (EU) 2018/1726 muuttamisesta (EUVL L 135, 22.5.2019, s. 1).